[{"text_idx": "#000003", "text": "Venemaa tahab oma armee 1,5 miljonini kasvatada 2026. aastaks"}, {"text_idx": "#000005", "text": "Venemaa juhtkonna detsembris avalikustatud plaan suurendada riigi relvajo\u0303ude 1,5 miljoni meheni ning luua kaks uut so\u0303java\u0308eringkonda ja mitu suurt va\u0308ekoondist peab olema ellu viidud ajavahemikus 2023-2026, u\u0308tles kaitseminister Sergei S\u030coigu teisipa\u0308eval."}, {"text_idx": "#000006", "text": "\"Venemaa president otsustas suurendada relvajo\u0303ude 1,5 miljoni so\u0303java\u0308elaseni. Riigi so\u0303jalise julgeoleku tagamine, uute fo\u0308deratsioonisubjektide (Ukrainalt annekteeritud alade \u2013 toim.) ja Venemaa kriitilise ta\u0308htsusega objektide kaitse on vo\u0303imalik ainult relvajo\u0303udude ta\u0308htsamaid struktuurilisi komponente tugevdades,\" ra\u0308a\u0308kis S\u030coigu teisipa\u0308eval peetud kohtumisel Vene relvajo\u0303udude juhtidega."}, {"text_idx": "#000007", "text": "Tema so\u0303nul tuleb luua kaks va\u0308eliikide-u\u0308lest strateegilist territoriaalset moodustist \u2013 Moskva ja Leningradi so\u0303java\u0308eringkond, aga ka uued iseseisvad so\u0303jalised grupeeringud annekteeritud aladel."}, {"text_idx": "#000008", "text": "Lisaks tuleb formeerida armeekorpus Karjalas ning kolm motolaskurdiviisi maava\u0308gede ning kaks ru\u0308ndediviisi o\u0303hudessantva\u0308gedes. La\u0308a\u0308ne, Kesk ja Ida so\u0303java\u0308eringkonnas ning Po\u0303hjalaevastikus tuleb aga seitse motolaskurbrigaadi suurendada diviisi suurusteks."}, {"text_idx": "#000010", "text": "Vene kaitseministeerium teatas veel, et plaanib tugevdada oma mere-, o\u0303hu- ja kosmose- ning strateegiliste raketiva\u0308gede lahinguvo\u0303imet."}, {"text_idx": "#000011", "text": "S\u030coigu so\u0303nul tuleb erilist ta\u0308helepanu po\u0308o\u0308rata lepinguliste so\u0303java\u0308elaste va\u0308rbamisele ning va\u0308gede kindlustamisele relvastuse ja muu tehnikaga. Samuti peab suurendama so\u0303java\u0308epolu\u0308goonide arvu ning parandada va\u0308gede ja so\u0303java\u0308elaste va\u0308ljao\u0303pet."}, {"text_idx": "#000012", "text": "S\u030coigu juhitud koosolekul osalesid kaitseministri aseta\u0308itjad, Vene relvajo\u0303udude va\u0308eliikide juhid ning president Putini otsuste elluviimise eest vastutavad komando\u0308rid."}, {"text_idx": "#000015", "text": "Vene relvajo\u0303ududes oli erinevatel andmetel 2022. aastal umbes 1,1 - 1,2 miljonit so\u0303java\u0308elast. Pa\u0308rast 24. veebruaril alanud sissetungi Ukrainasse on Venemaa Kiievi va\u0308itel kaotanud u\u0308le 100 000 so\u0303java\u0308elase."}, {"text_idx": "#000016", "text": "Vene Vaikse ookeani laevastik alustas erakorralisi o\u0303ppusi"}, {"text_idx": "#000018", "text": "Eesti ja\u0308a\u0308b Venemaa loodeosa so\u0303jalise tugevdamise lubaduse suhtes a\u0308raootavaks"}, {"text_idx": "#000032", "text": "Rahvusringha\u0308a\u0308lingu arendusosakond otsib oma meeskonda frontend arendajat"}, {"text_idx": "#000036", "text": "So\u0303ja 575. pa\u0308ev: Kiiev teatas ru\u0308nnakutest Vene staabile ja so\u0303jalennuva\u0308ljale"}, {"text_idx": "#000040", "text": "September to\u0303i erakondade toetusnumbritesse olulisi muutusi"}]